b'\n_START_ARTICLE_\nRomas Kilikauskas\n_START_SECTION_\nBiografija\n_START_PARAGRAPH_\n1944 m. su t\xc4\x97vais pasitrauk\xc4\x97 \xc4\xaf Vokietij\xc4\x85. 1954 m. apsigyveno JAV. Omahos universitete baig\xc4\x97 ekonomik\xc4\x85 ir vokie\xc4\x8di\xc5\xb3 k. bakalauro laipsniu, Mi\xc4\x8digano universitete vadyb\xc4\x85 magistro laipsniu, 1967 m. San Antonio Aviacijos karinink\xc5\xb3 akademij\xc4\x85 (Teksaso valstija)._NEWLINE_K\xc4\x97l\xc4\x97 kvalifikacij\xc4\x85 ir tobulinosi 1968 m. Karo \xc5\xbevalgybos akademijoje Va\xc5\xa1ingtone, 1976 m. \xe2\x80\x93 Aviacijos paj\xc4\x97g\xc5\xb3 valdymo ir \xc5\xa1tabo akademijoje Montgomeryje, (Alabamos valstija), 1980 m. \xe2\x80\x93 Jungtini\xc5\xb3 paj\xc4\x97g\xc5\xb3 bendrojo \xc5\xa1tabo akademijoje Norfolke (Vird\xc5\xbeinijos valstija), 1984 m. \xe2\x80\x93 Karo aviacijos akademijoje Montgomery, (Alabamos valstija), rus\xc5\xb3 kalb\xc4\x85 studijavo JAV Valstyb\xc4\x97s departamento U\xc5\xbesienio tarnybos institute Va\xc5\xa1ingtone. 1987 m. pulkininkas_NEWLINE_1967\xe2\x80\x931992 m. tarnavo JAV aviacijos \xc5\xbevalgyboje, 1980\xe2\x80\x931983 m. Pentagono analitikas, 1989\xe2\x80\x931992 m. \xe2\x80\x93 Pasaulin\xc4\x97s \xc4\xafsp\xc4\x97jimo sistemos centro (Worldwide Indications and Warning Center) direktorius, informuodavo Baltuosius r\xc5\xabmus, Kra\xc5\xa1to apsaugos ministerij\xc4\x85, Jungtini\xc5\xb3 paj\xc4\x97g\xc5\xb3 bendr\xc4\x85j\xc4\xaf gynybos \xc5\xa1tab\xc4\x85. Per 1991 m. Persijos \xc4\xaflankos kar\xc4\x85 Tarptautinio karin\xc4\x97s \xc5\xbevalgybos centro direktorius. 1992\xe2\x80\x931994 m. \xe2\x80\x93 JAV ambasados Vilniuje konsultantas kariniais klausiniais. 1997\xe2\x80\x931998 m. LR vidaus reikal\xc5\xb3, 1999\xe2\x80\x932001 m. LR kra\xc5\xa1to apsaugos viceministras.'